Die Tyger Waterfont (Julie 2008). Ek het ‘n Cessna-172 vliegtuig vir die dag gehuur, die deur laat afhaal en lugfoto’s van die hele Kaapse Skiereiland geneem. Wat ‘n fantastiese ondervinding was dit nie!
Omstandighede op die Hume-gronde het afskuwelik verswak en die stadsraad het Barlow Rand R500 000 aangebied vir die aankoop daarvan (in die vroeë 1980’s).
Vandag is die Tyger Waterfront egter reeds ‘n geruime tyd voltooi en Bellville kan opreg trots wees op een van die bes-ontwerpte argitektoniese omgewings in die wêreld.
BELLVILLE – Die welbekende ou stoomtreintjie Poef-Poef Kosie het verlede week sy laaste stoom geblaas. Kosie, blink gepoets vir die afskeid, het hees gehyg en skril gefluit. Dit was sy finale tog in die 30 jaar wat Kosie die Steengroefroete aangedurf het. So gereeld soos klokslag het hy elke Vrydagmiddag 14 strate gekruis – vanaf die gruisgroef deur Oakdale na die Bellville-stasiewerf.